open-index/open-wikipedia-markdown huggingface dataset:
Αδενομυοσία

Η αδενομύωση είναι η ανάπτυξη του ενδομητρίου στο τοίχωμα της μήτρας. Τα συμπτώματα συχνά περιλαμβάνουν επώδυνες και βαριές περιόδους, ωστόσο, ορισμένες γυναίκες παραμένουν ασυμπτωματικές. Άλλα συμπτώματα μπορεί να περιλαμβάνουν χρόνιο πυελικό άλγος και πόνο στο σεξ. Οι επιπλοκές μπορεί να περιλαμβάνουν υπογονιμότητα και συχνά συνδέεται με την ενδομητρίωση.

Η αιτία παραμένει ασαφής. Οι παράγοντες κινδύνου μπορεί να περιλαμβάνουν την παχυσαρκία, την αντισύλληψη, την καισαρική τομή, την προηγούμενη εγκυμοσύνη, και τη διαστολή και απόξεση. Ο υποκείμενος μηχανισμός μπορεί να σχετίζεται με τραυματισμό και αποκατάσταση στο εσωτερικό της μήτρας ή με τους παραμεσονέφριους πόρους Η διάγνωση τίθεται με βάση τα συμπτώματα και επιβεβαιώνεται από υπερηχογράφημα, ΑΜΣ ή βιοψία. Μπορεί να προσβάλλεται μία μικρή ή μεγάλη περιοχή της μήτρας. Συχνά η μήτρα διογκώνεται, αν και δεν πρόκειται για καρκίνο.

Τα συμπτώματα μπορεί να βελτιωθούν με ΜΣΑΦ, αντισυλληπτικά χάπια, ορμονικό ενδομήτριο σπείραμα IUD ή δαναζόλη. Οι επεμβατικές επιλογές περιλαμβάνουν τον εμβολισμό μητριαίων αρτηριών, την απομάκρυνση του ενδομητρίου και τη μυομεκτομή. Σε γυναιίκες που δεν επιθυμούν να αποκτήσουν κι άλλα παιδιά, μια επιλογή είναι η χειρουργική αφαίρεση της μήτρας.

Η αδενομύωση εκτιμάται ότι προσβάλλει το 20 έως 35% των γυναικών. Εμφανίζεται συχνότερα σε άτομα αναπαραγωγικής ηλικίας, με τη διάγνωση να τίθεται συνήθως γύρω στα 40 έτη. Ο Καρλ φον Ροκιτανσκι, Γερμανός παθολόγος, περιέγραψε για πρώτη φορά την πάθηση το 1860. Ο όρος προέρχεται από "adenos" που σημαίνει "αδένας", "myo" που σημαίνει μυς και "osis" που σημαίνει πάθηση.

## Αναφορές
Van Hool

Η **Van Hool NV**  ήταν βελγική εταιρεία κατασκευής αμαξωμάτων και λεωφορείων, πούλμαν, τρόλεϊ και ρυμουλκούμενων.

Τα περισσότερα λεωφορεία και πούλμαν κατασκευάστηκαν εξ ολοκλήρου από την Van Hool, με κινητήρες και άξονες που προέρχονταν από τις Caterpillar, Cummins, DAF και MAN και κιβώτια ταχυτήτων από την ZF ή την Voith. Επιπλέον, η παραγωγή περιελάμβανε την κατασκευή αμαξωμάτων λεωφορείων και πούλμαν σε ξεχωριστά πλαίσια λεωφορείων από κατασκευαστές όπως η Volvo και η Scania.

Παγκοσμίως, η Van Hool απασχολούσε 4.500 άτομα και κατασκεύαζε περισσότερα από 1.700 λεωφορεία και πούλμαν (αμαξώματα και ολοκληρωμένα οχήματα μαζί) και 5.000 ρυμουλκούμενα κάθε χρόνο. Πουλούσε κατά μέσο όρο 600 πούλμαν ετησίως στις Ηνωμένες Πολιτείες.

Η Van Hool υπέβαλε αίτηση πτώχευσης την Παρασκευή 5 Απριλίου 2024 από το Εμπορικό Δικαστήριο του Βελγίου. Στις 10 Απριλίου 2024, ανακοινώθηκε ότι οι διαχειριστές της Van Hool αποδέχτηκαν μια προσφορά εξαγοράς από την ολλανδική εταιρεία κατασκευής λεωφορείων VDL και τη γερμανική εταιρεία κατασκευής ημιρυμουλκούμενων Schmitz Cargobull.

## Παραπομπές


Κατηγορία:Κατασκευαστές λεωφορείων
Κατηγορία:Βελγικές εταιρείες
Θανάσιμη αϋπνία

Η **Θανατηφόρος αϋπνία** είναι μια σπάνια διαταραχή που έχει ως απόρροια τα προβλήματα ύπνου. Συνήθως ξεκινά σταδιακά και επιδεινώνεται με την πάροδο του χρόνου. Άλλα συμπτώματα μπορεί να περιλαμβάνουν ψυχικές διαταραχές, τον κακό συντονισμό, την απώλεια βάρους και την υπερβολική έκκριση ιδρώτα. Οι πάσχοντες κατά τη διάρκεια του ύπνου συχνά βλέπουν ζωντανά όνειρα. Ο θάνατος επέρχεται συνήθως σε 6 έως 36 μήνες από την έναρξη των συμπτωμάτων.

Η θανατηφόρος αϋπνία είναι μια ασθένεια του εγκεφάλου. Συνήθως προκαλείται από μια μετάλλαξη στην πρωτεΐνη PrPC. Η μετάλλαξη κληρονομείται συνήθως από έναν γονέα με αυτοσωμικό επικρατή τρόπο κληρονόμησης, γνωστή ως θανατηφόρος οικογενής αϋπνία (FFI). Σπανιότερα, μπορεί να εμφανιστεί τυχαία ως μια νέα μετάλλαξη, γνωστή ως σποραδική θανατηφόρος αϋπνία (sFI). Η διάγνωση βασίζεται σε μελέτη του ύπνου, στην τομογραφία εκπομπής ποζιτρονίων και στη γενετική εξέταση.

Η θεραπεία της θανατηφόρου αϋπνίας δεν έχει γίνει γνωστή, και οι προσπάθειες να κατευθύνονται στη ανακούφιση των συμπτωμάτων. Η θανατηφόρος αϋπνία αποτελεί σπάνιο φαινόμενο. Προσβάλλει εξίσου συχνά άνδρες και γυναίκες. Η νόσος εκδηλώνεται μεταξύ των ηλικιών 40 και 60 ετών. Η πρώτη καταγεγραμμένη περίπτωση αφορούσε έναν Ιταλό, ο οποίος απεβίωσε στη Βενετία το 1765.

## Αναφορές
Πρωτάθλημα πετοσφαίρισης Α2 εθνικής κατηγορίας γυναικών 1995-1996

Το πρωτάθλημα της **[[Α2 Εθνική Πετοσφαίρισης Γυναικών|Α2 Εθνικής κατηγορίας βόλεϊ γυναικών]]** για τη περίοδο **1995-96**, διεξήχθη σε έναν όμιλο με συμμετοχή 12 ομάδων. Η αγωνιστική περίοδος ξεκίνησε τον Οκτώβριο 1995. 

Ο πρωταθλητής **[[Ηλυσιακός]]** και ο δευτεραθλητής **[[Βυζαντινός Αθλητικός Όμιλος |ΒΑΟ]]** ανέβηκαν απευθείας στην Α1 για την περίοδο 1996-1997.  

Ο Α.Π.Σ. Αίας Ευόσμου, ο ΑΓΣ Αρτεμις Κορυδαλλού και ο Γ.Σ. Δράμας υποβιβάστηκαν στη Β' Εθνική.

## Κατάταξη
{|
|valign="top"|

* Βαθμολογικό σύστημα: Νίκη: 2 βαθμοί, Ήττα: 1 βαθμός
* Στις ισοβαθμίες η κατάταξη έγινε με βάση την διαφορά στα σετ και ακολούθως στη διαφορά συνολικών πόντων στο Πρωτάθλημα.
* Η Κως αποχώρησε από το επόμενο πρωτάθλημα - ο Α.Σ.Π. Ίωνες Ν. Ιωνίας πήρε τη θέση της.

## Β' Εθνική 1995-96
* Άνοδος από τη Β' Εθνική στην Α2 Περιόδου 1996-97
** Ηρακλής Θεσσαλονίκης (1ος όμιλος)
** Ε.Ο. Σταυρούπολης (2ος όμιλος)
** Α.Σ. Παπάγου και δευτεραθλητής ο Α.Σ.Π. Ίωνες Ν. Ιωνίας (3ος όμιλος)

## Παραπομπές


## Πηγές
*YEARBOOKS ΤΗΣ ΕΠΕΣΘ 1996



1995 1996
Α2 Γυναικων
Α2 Γυναικων
Ερίζ-Σαιν-Ντιζιέ

Το **Ερίζ-Σαιν-Ντιζιέ** (, ) είναι γαλλική κοινότητα στο νομό της Μεζ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μεζ
Caterpillar

Η **Caterpillar Inc.** είναι αμερικανική εταιρεία κατασκευής εξοπλισμού κατασκευών, εξόρυξης και άλλων μηχανικών εγκαταστάσεων. Η εταιρεία είναι ο μεγαλύτερος κατασκευαστής εξοπλισμού κατασκευών στον κόσμο. Το 2018, η Caterpillar κατετλαγη στην 73η θέση στη λίστα Fortune 500 και στην 265η θέση στη λίστα Global Fortune 500.  Η μετοχή της Caterpillar αποτελεί μέρος του βιομηχανικού δείκτη Dow Jones.

Η Caterpillar Inc. προέρχεται από τη συγχώνευση της Holt Manufacturing Company και της C. L. Best Tractor Company το 1925, δημιουργώντας μια νέα οντότητα, την Caterpillar Tractor Company με έδρα την Καλιφόρνια. Το 1986, η εταιρεία μετφέρθηκε στο Ντέλαγουερ με την τρέχουσα επωνυμία Caterpillar Inc. Τον Ιανουάριο του 2017 ανακοίνωσε ότι κατά τη διάρκεια του ίδιου έτους, θα μετέφερε την έδρα της από την Πιόρια του Ιλινόις στο Ντίρφιλντ του Ιλινόις, εγκαταλείποντας τα σχέδια του 2015 για την κατασκευή ενός νέου συγκροτήματος κεντρικών γραφείων αξίας 800 εκατομμυρίων δολαρίων στο κέντρο της Πιόρια. Η έδρα της βρίσκεται στο Ίρβινγκ του Τέξας από το 2022.

Η εταιρεία επίσης διαθέτει άδεια και διαθέτει στην αγορά μια σειρά ρούχων και μποτών εργασίας με το όνομα Cat / Caterpillar. Επιπλέον, η εταιρεία διέθετε στην αγορά κινητά με την επωνυμία της από το 2012 έως το 2024. Τα μηχανήματα Caterpillar και άλλα προϊόντα με την επωνυμία της εταιρείας αναγνωρίζονται από το εμπορικό σήμα τους με την κωδική ονομασία "Caterpillar Yellow" και το λογότυπο "CAT".

## Παραπομπές


Κατηγορία:Αμερικανικά εμπορικά σήματα
Κατηγορία:Κατασκευαστικές εταιρείες
MAN

Η **MAN Truck & Bus SE** (πρώην **MAN Nutzfahrzeuge AG**) είναι γερμανική αυτοκινητοβιομηχανία και θυγατρική της Traton, ενός από τους κορυφαίους διεθνείς προμηθευτές επαγγελματικών οχημάτων. Με έδρα το Μόναχο της Γερμανίας, η MAN Truck & Bus παράγει βαν με μικτό βάρος από 3 έως 5.5 τόνους, φορτηγά με μικτό βάρος από 7.49 έως 44 τόνους, βαρέα φορτηγά οχήματα έως 250 τόνους, οδικά τρένα με μικτό βάρος, λεωφορεία-σασί, πούλμαν, υπεραστικά πούλμαν και αστικά λεωφορεία. Η MAN Truck & Bus παράγει επίσης κινητήρες ντίζελ και φυσικού αερίου. Το ακρωνύμιο MAN αρχικά σήμαινε Maschinenfabrik Augsburg-Nürnberg AG.

Τα φορτηγά και τα λεωφορεία της μάρκας προϊόντων MAN και τα λεωφορεία της μάρκας προϊόντων Neoplan (πολυτελή πούλμαν) ανήκουν στον Όμιλο MAN Truck & Bus..

Την 1η Ιανουαρίου 2011, η MAN Nutzfahrzeuge (κυριολεκτικά: επαγγελματικά οχήματα) μετονομάστηκε σε MAN Truck & Bus για να προωθεί καλύτερα τα προϊόντα της εταιρείας στη διεθνή αγορά.

## Παραπομπές


Κατηγορία:Αυτοκινητοβιομηχανία
Ντέξτερ (Άιοβα)

Το **Ντέξτερ** () είναι πόλη στην πολιτεία της Άιοβα των Ηνωμένων Πολιτειών που διοικητικά υπάγεται στην κομητεία Ντάλας. Ο πληθυσμός ήταν 640 κατά την απογραφή του 2020. Είναι μέρος της Μητροπολιτικής Στατιστικής Περιοχής Ντε Μόιν - Γουέστ Ντε Μόιν.

Σύμφωνα με το Γραφείο Απογραφής των ΗΠΑ, η πόλη έχει συνολική έκταση 2,35 τετραγωνικών μιλίων (6,09 km2), η οποία είναι εξ ολοκλήρου χερσαία.

## Παραπομπές


Κατηγορία:Πόλεις στην κομητεία Ντάλας της Άιοβα
Χαρτσιάνικα Κορινθίας

Τα **Χαρτσιάνικα** είναι πολύ μικρός οικισμός της Πελοποννήσου στην Περιφερειακή Ενότητα Κορινθίας.

## Γενικά στοιχεία
Τα Χαρτσιάνικα βρίσκονται δίπλα στον ποταμό Τρικαλίτικος (ή Σύθας) σε υψόμετρο 130 μέτρων. Απέχουν  περίπου 47 χιλιόμετρα Δ.-ΒΔ. από την Κόρινθο, 9 χιλιόμετρα ΝΔ. από το κέντρο του Ξυλοκάστρου (έδρα του δήμου) και 2 χιλιόμετρα ΝΔ. από τη Ρίζα της οποίας θεωρείται συνοικισμός. Η ονομασία τους προέρχεται από τους πρώτους κατοίκους που εγκαταστάθηκαν από τα Τρίκαλα Κορινθίας (όπως έγινε μετά την Τουρκοκρατία στην γύρω από τη Ρίζα περιοχή). 

Αναφέρονται επίσημα, ως ξεχωριστός οικισμός, το 1879 να προσαρτώνται στον τότε δήμο Τρικάλων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Ρίζα, Βάλτος, Γεωργανταίικα και τη Σιγερίτσα αποτελούν την Κοινότητα Ρίζης, που υπάγεται στη Δημοτική Ενότητα Ξυλοκάστρου του Δήμου Ξυλοκάστρου-Ευρωστίνης και σύμφωνα με την απογραφή 2021 απογράφησαν 11 κάτοικοι ενώ με αυτήν του 2011 είχαν απογραφεί 17. 

## Παραπομπές


Χαρτσιάνικα
Κατηγορία:Δήμος Ξυλοκάστρου - Ευρωστίνης
Αλβινισμός στους ανθρώπους

Ο **αλβινισμός** είναι παρών από τη γέννηση και χαρακτηρίζεται από την πλήρη ή μερική απουσία χρωστικής ουσίας στο δέρμα, στα μαλλιά και στα μάτια. Συνδέεται με προβλήματα όρασης, όπως  μειωμένη οπτική οξύτητα, ευαισθησία στο φως, έλλειμμα της διόφθαλμης όρασης, διαθλαστικά σφάλματα και νυσταγμό. Τα άτομα με αλβινισμό είναι επίσης πιο επιρρεπή σε ηλιακά εγκαύματα και καρκίνο του δέρματος.

Ο αλβινισμός οφείλεται σε γενετικές μεταλλάξεις που οδηγούν είτε σε μειωμένη ικανότητα παραγωγής είτε σε μειωμένη ικανότητα κατανομής της μελανίνης. Τουλάχιστον 7 διαφορετικές αυτοσωμικές υπολειπόμενες μεταλλάξεις μπορούν να οδηγήσουν σε αλβινισμό, ενώ η πάθηση μπορεί επίσης να αποτελεί μέρος μιας σειράς συνδρόμων, συμπεριλαμβανομένου του σύνδρομου Hermansky-Pudlak και Chédiak-Higashi. Η διάγνωση βασίζεται γενικά στην κλινική εξέταση και μπορεί να επιβεβαιωθεί με γενετικό έλεγχο..

Η θεραπεία περιλαμβάνει την προστασία από τον ήλιο καθ΄όλη τη διάρκεια της ζωή, όπως η χρήση προστατευτικών ρούχων, αντηλιακού, σκοτεινών γυαλιών και αποφυγή του UV φωτός. Συνίστανται τουλάχιστον ετήσιος έλεγχος για καρκίνο του δέρματος, με τη διευκρίνιση ότι τα μελανόματα θα είναι ροζ και όχι σκοτεινά. Συχνές οφθαλμολογικές εξετάσεις συστήνονται επίσης. Περίπου 1 στους 20.000 ανθρώπους προσβάλλεται. Το κοινωνικό στίγμα επικρατεί σε πολλές περιοχές του κόσμου. Ο όρος προέρχεται από το λατινικά albus που σημαίνει "λευκός".

## Αναφορές
Βάλτος Κορινθίας

Ο **Βάλτος** είναι πολύ μικρός οικισμός της Πελοποννήσου στην Περιφερειακή Ενότητα Κορινθίας.

## Γενικά στοιχεία
Ο Βάλτος βρίσκεται δίπλα στον ποταμό Τρικαλίτικος (ή Σύθας) σε υψόμετρο 105 μέτρων. Απέχει  περίπου 44 χιλιόμετρα Δ.-ΒΔ. από την Κόρινθο, 6 χιλιόμετρα ΝΔ. από το κέντρο του Ξυλοκάστρου (έδρα του δήμου) και 1 χιλιόμετρα ΒΑ. από τη Ρίζα της οποίας θεωρείται συνοικισμός.  

Αναφέρεται επίσημα, ως ξεχωριστός οικισμός, το 1879 να προσαρτάται στον τότε δήμο Τρικάλων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Ρίζα, τα Χαρτσιάνικα, τα Γεωργανταίικα και την Σιγερίτσα αποτελούν την Κοινότητα Ρίζης, που υπάγεται στη Δημοτική Ενότητα Ξυλοκάστρου του Δήμου Ξυλοκάστρου-Ευρωστίνης και σύμφωνα με την απογραφή 2021 απογράφησαν 15 κάτοικοι ενώ με αυτήν του 2011 είχαν απογραφεί 24.

## Σημείωση
Στην ίδια περιφερειακή ενότητα (Κορίνθου) αλλά τον Δήμο Σικυωνίων είναι οι οικισμοί Μικρός Βάλτος και Μεγάλος Βάλτος.

## Παραπομπές


Βάλτος
Κατηγορία:Δήμος Ξυλοκάστρου - Ευρωστίνης
Αρχιμήδειος κύκλος

Στην γεωμετρία, **Αρχιμήδειος** λέγεται ένας κύκλος στην άρβηλο ο οποίος έχει ίση ακτίνα με αυτή των δίδυμων κύκλων του Αρχιμήδη.

Φέρουν το όνομα του αρχαίου Έλληνα μαθηματικού Αρχιμήδη που κατασκεύασε δύο τέτοιους κύκλους στο έργο του *[[Βιβλίο των Λημμάτων]]*. Αυτοί οι κύκλοι είναι γνωστοί ως δίδυμοι κύκλοι του Αρχιμήδη.

Υπάρχουν πάνω από 60 γνωστοί τέτοιοι κύκλοι.

## Μετρικές σχέσεις

Έστω \alpha, \beta οι ακτίνες των δύο ημικυκλίων της άρβηλου, τότε η ακτίνα ενός Αρχιμήδειου κύκλου είναι ίση με
:\rho = \frac{\alpha + \beta}{\alpha\beta}+ \frac{1}{\frac{1}{\alpha}+ \frac{1}{\beta}}.

## Δείτε επίσης
* Δρέπανος του Αρχιμήδη
* Δίδυμοι κύκλοι του Αρχιμήδη

## Εξωτερικοί σύνδεσμοι
* Διαδικτυακός κατάλογος με τους Αρχιμήδειους κύκλους

## Παραπομπές


Κατηγορία:Κύκλος
Κατηγορία:Άρβηλος
Κατηγορία:Αρχιμήδης
Σαιν-Ζαν-συρ-Ρισελιέ

Το **Σαιν-Ζαν-συρ-Ρισελιέ** (, ) είναι πόλη στο ανατολικό Μοντερεζί στην καναδική επαρχία του Κεμπέκ, περίπου 40 χιλιόμετρα νοτιοανατολικά του Μόντρεαλ, περίπου στα μισά της απόστασης μεταξύ του Μόντρεαλ και των καναδο-αμερικανικών συνόρων με την πολιτεία του Βερμόντ. Εκτείνεται στις δυτικές και ανατολικές όχθες του ποταμού Ρισελιέ (ο οποίος συνοδεύεται από ένα κανάλι) στο βορειότερο πλεύσιμο σημείο της λίμνης Σαμπλαίν. Από τον Δεκέμβριο του 2019, ο πληθυσμός ήταν 98.036 κάτοικοι. Η πόλη έχει σημειώσει σταθερή αύξηση, από την επίσημη απογραφή του 2021 που ήταν 97.873 κάτοικοι. Φιλοξενεί το ετήσιο Διεθνές Φεστιβάλ Αερόστατων του Σαιν-Ζαν-συρ-Ρισελιέ, ένα φεστιβάλ αερόστατων θερμού αέρος που προσελκύει χιλιάδες τουρίστες.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις του Κεμπέκ
Αλ-σου-λε-Κοτ

Το **Αλ-σου-λε-Κοτ** (, ) είναι γαλλική κοινότητα στο νομό της Μεζ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μεζ
Πισάρα

μικρογραφία|Σαλάτα πισάρα ή κουκούλα (τοπική ονομασία Κεφαλονιάς), λιαστή ντομάτα, φέτα και κουκουνάρι.
Η **πισάρα** (αλλιώς «**κουκούλα**») είναι παραδοσιακή Κεφαλονίτικη σαλάτα με χαρακτηριστική υπόπικρη γεύση, που συχνά σερβίρεται τη Σαρακοστή. Αποτελείται από φρέσκα χόρτα, λιαστή ντομάτα, φέτα και κουκουνάρι.
Ελληνικός βασιλικός

Ο **Ελληνικός βασιλικός** (*Ocimum basilicum* var. *minimum*) είναι ένα ανθοφόρο βότανο και ποικιλία βασιλικού. 

## Χαρακτηριστικά
Είναι ένας συμπαγής και αρωματικός συγγενής του γλυκού βασιλικού. Ανήκει στην οικογένεια των χειλανθών (Lamiaceae), αυτό το ετήσιο βότανο εκτιμάται ιδιαίτερα για τα μικρά, φωτεινά πράσινα φύλλα του, τα οποία προσφέρουν γλυκιά και ελαφρώς γαριφαλόμορφη γεύση. Ιδανικός για μαγειρική και διακοσμητική χρήση, ο ελληνικός βασιλικός εκτιμάται ιδιαίτερα στις μεσογειακές και ασιατικές κουζίνες και είναι τέλειος για κήπους σε γλάστρες και περβάζια παραθύρων.

## Χημικά συστατικά
Ο ελληνικός βασιλικός, όπως και διάφορες άλλες ποικιλίες βασιλικού, έχουν διαφορετικά αρώματα λόγω της διαφορετικής βιολογικής σύνθεσης και συνεπώς αναλογίας των αιθέρεων ελαίων ανά ποικιλία. Το αιθέριο έλαιο βασιλικού στην Ευρώπη περιέχει υψηλές συγκεντρώσεις ινελοόλης και μεθυλχαβικόλη (εστραγκόλης), σε αναλογία περίπου 3:1. Άλλα στοιχεία είναι η 1,8-σινεόλη, ευγονόλη και μυρσένιο, μεταξύ άλλων. Η μυρωδιά γαρίφαλου του γλυκού βασιλικού προέρχεται από την ευγενόλη.  Το αρωματικό προφίλ του βασιλικού επίσης περιέχει 1,8-σινεόλη και μεθυληευγενόλη..

## Καλλιέργεια
Φυτεύεται στον κήπο την άνοιξη, ιδανικά από μέσα Μαρτίου και μετά, αφού περάσουν οι τελευταίες παγωνιές. Προτιμά τοποθεσίες με άφθονο ήλιο (τουλάχιστον 6 ώρες ημερησίως), γόνιμο και καλά στραγγιζόμενο έδαφος, ενώ χρειάζεται τακτικό πότισμα, ειδικά τις ζεστές μέρες του καλοκαιριού. 

Κατηγορία:Ώκιμον
Κατηγορία:Βότανα
Κατηγορία:Φαρμακευτικά φυτά της Ασίας
Κατηγορία:Χλωρίδα της Νέας Γουινέας
Κατηγορία:Χλωρίδα της Ασίας
Κοφτό μακαρονάκι

μικρογραφία|''Κοφτό μακαρονάκι, παγκοσμίως γνωστό ως ντιταλίνι (ditalini)''
Το **κοφτό μακαρονάκι** (γνωστό και ως **ντιταλίνι** και **τουμπετίνι**), είναι ένα είδος ζυμαρικών που έχει τη μορφή μικρών σωληνών. Χρησιμοποιείται σε διάφορα πιάτα, συχνά παρουσιάζεται στην Ελλάδα και την Σικελία.

Φτιάχνεται κυρίως από σκληρό σιτάρι όπως το σιμιγδάλι. Λόγω του μικρού μεγέθους και του σωληνοειδούς σχήματός του, η βιομηχανική εξώθηση μέσω από καλούπια είναι η συνηθισμένη μέθοδος παρασκευής αντί της χειροποίητης.

Το ιταλικό τους όνομα, ντιταλίνι (*ιτ: ditallini*) μεταφράζεται ως «μικρές δαχτυλήθρες» ως υποκοριστικό για το σχήμα τους που θυμίζει μικροσκοπικούς σωλήνες. Κατά τη διάρκεια της βιομηχανικής εποχής στην Απουλία της Ιταλίας, σημειώθηκε αυξημένη ανάπτυξη αυτού και άλλων ειδών κοφτών ζυμαρικών. Στη σύγχρονη εποχή, αποτελεί ένα ζυμαρικό μαζικής παραγωγής που χρησιμοποιείται σε διάφορα πιάτα.

## Χρήση σε πιάτα
Το κοφτό μακαρονάκι μπορεί να χρησιμοποιηθεί σε διάφορα πιάτα ζυμαρικών, στην Ελλάδα παρουσιάζεται συχνά με χταπόδι, κιμά, όσο και με τυρί φέτα. Στην Σικελία μπορεί να παρουσιαστεί ως τα *πάστα ε φαγιόλι* (ζυμαρικά και φασόλια), ενώ άλλες παρασκευές περιλαμβάνουν κοφτό μακαρονάκι με τυρί ρικότα.

Σε παγκόσμια κλίμακα έχει περιγραφεί ως συχνά χρησιμοποιούμενο και ιδανικό σε σούπες, λόγω του μικρού μεγέθους. Μπορεί επίσης να χρησιμοποιηθεί σε σαλάτες ζυμαρικών.

Στην Καμπανία, συχνά συνδυάζεται με κρεμώδης σάλτσες και με μπιζέλια ή φασόλια, τα οποία κολλάνε στο κέντρο των ζυμαρικών. 


Αρχείο:Ditalini_pesto_appetizer.jpg|Ένα ορεκτικό με κοφτό μακαρονάκι και πέστο.
Αρχείο:Beef_and_barley_soup_with_tomatoes_and_ditalini_pasta.jpg|Σούπα με μοσχάρι και κριθάρι, σάλτσα ντομάτας και κοφτό μακαρονάκι. 
Αρχείο:Pasta_e_fagioli_rapida.jpg|Πάστα ε φαγιόλι (ζυμαρικά με φασόλια)*,* Ιταλική παρασκευή με κοφτό μακαρονάκι.

μικρογραφία|Διάσημη ιταλική σούπα μινεστρόνε με κοφτό μακαρονάκι.
Είναι ένα από τα ζυμαρικά επιλογής για την σούπα μινεστρόνε, με συνταγές να παρουσιάζονται σε Αμερικανικές εφημερίδες από την δεκαετία του 1930 και μεταγενέστερα, όσο και την δεκαετία του 1890 με αναφορά της *Italian Macaroni Company, of St. Paul* σε εφημερίδα της Μινεάπολης πως ξεκίνησαν την παραγωγή καινούργιων σχημάτων ζυμαρικών, συμπεριλαμβάνοντας το ντιταλίνι.

Στην Ελλάδα παραλλαγές έχουν δημοσιευτεί από Έλληνες μάγειρες όπως την Αργυρώ Μπαρμπαρίγου, Άκη Πετρετζίκη, Χριστόφορο Πέσκια.

## Παραπομπές
Τζέρι Κάντρελ

Ο **Τζέρι Φούλτον Κάντερελ Τζούνιορ.** (γεννήθηκε στις 18 Μαρτίου 1966)  είναι Αμερικανός κιθαρίστας, τραγουδιστής και συγγραφέας τραγουδιών. Είναι περισσότερο γνωστός ως ο ιδρυτής, ο βασικός κιθαρίστας, ο συν-βασικός τραγουδιστής και ο κύριος τραγουδοποιός του ροκ συγκροτήματος Alice in Chains. Το συγκρότημα απέκτησε διεθνή φήμη στις αρχές της δεκαετίας του 1990 κατά τη διάρκεια του κινήματος grunge του Σιάτλ και είναι γνωστό για το ιδιαίτερο φωνητικό του στυλ, το οποίο περιλαμβάνει τα αρμονικά φωνητικά μεταξύ των Κάντερελ και Λέιν Στέιλι (αργότερα Κάντερελ και Γουίλιαμ Ντουβάλ).

Μετά τον θάνατο του Στέιλι το 2002, ο Κάντερελ ανέλαβε τον ρόλο του τραγουδιστή των Alice in Chains στα περισσότερα τραγούδια από τα άλμπουμ του συγκροτήματος μετά τον Στέιλι, το *Black Gives Way to Blue* (2009), το *The Devil Put Dinosaurs Here* (2013) και το *Rainier Fog* (2018), με τον Ντουβάλ να εναρμονίζεται μαζί του στα νέα τραγούδια και να τραγουδάει τα φωνητικά του Στέιλι στα παλιά τραγούδια σε ζωντανές συναυλίες.

Έχει επίσης σόλο καριέρα και κυκλοφόρησε τα άλμπουμ *Boggy Depot* το 1998 και *Degradation Trip Volumes 1 & 2* το 2002. Το τρίτο σόλο άλμπουμ του, το *Brighten*, κυκλοφόρησε το 2021. Ο Κάντερελ έχει επίσης συνεργαστεί και εμφανιστεί με τους Heart, Όζι Όζμπορν, Metallica, Pantera, Circus of Power, Metal Church, Gov't Mule, Damageplan, Pearl Jam, The Cult, Stone Temple Pilots, Danzig, Γκλεν Χιουζ, Νταφ ΜαΚέγκαν, και Deftones, μεταξύ άλλων.

Ο Κάντερελ ονομάστηκε "Riff Lord" από το βρετανικό hard rock/metal περιοδικό *Metal Hammer* το 2006. Ο Κάντερελ  έχει κερδίσει εννέα υποψηφιότητες για βραβείο Grammy ως μέλος των Alice in Chains.

Συνέβαλε επίσης σε soundtrack ταινιών όπως *Ο κολιτσίδας* (1996), το *[[John Wick: Κεφάλαιο 2]]* (2017), και το *Dark Nights: Metal* (2018), και έχει κάνει cameo εμφανίσεις σε ταινίες όπως το *[[Τζέρι Μαγκουάιρ]]* (1996), το *Rock Slyde* (2009), το *Deadwood: The Movie* (2019) και το *[[Αμαρτωλοί (ταινία)|Αμαρτωλοί]]* (2025).  Ο Κάντερελ έπαιξε επίσης σε mockumentaries των Alice in Chains, το *The Nona Tapes* (1995) και το *AIC 23* (2013).

## Παραπομπές


## Εξωτερικοί σύνδεσμοι

* 
* 
* 

Κατηγορία:Αμερικανοί κιθαρίστες
Κατηγορία:Ροκ μουσικοί
Κατηγορία:Αμερικανοί τραγουδιστές
Κατηγορία:Μέλη των Alice in Chains
Αθερινόπιτα

Η **αθερινόπιτα** είναι ένας παραδοσιακός, νησιώτικος ψαρομεζές, ιδιαίτερα δημοφιλής στη Σύρο και τις Κυκλάδες. 

Πρόκειται για ένα απλό και γευστικό τηγανητό πιάτο, το οποίο αποτελείται από ολόκληρη, φρέσκια αθερίνα (μικρό ψαράκι που δεν καθαρίζεται) και κρεμμύδια, τα οποία τηγανίζονται μαζί σε στρώση, σχηματίζοντας μια «πίτα». Πέρα της ονομασίας της είναι ένα πιάτο με μικρά ψάρια, ελαφρώς αλευρωμένα, με μέντα και μαϊντανό, τηγανισμένα και σερβιρισμένα με ψιλοκομμένη ντομάτα και προαιρετικά κρεμμύδια ή αυγό. 

Δημοσιευμένες εκδοχές όπως της Ντίνα Νικολάου περιλαμβάνουν παραλλαγές όπως την πρόσθεση μαραθόριζας. Άλλες παραλλαγές έχουν μικρότερο μέγεθος από την κανονική εκτέλεση.

## Παραπομπές
Αμπού Ταγκλίμπ

Ο Ουντάτ αλ-Νταουλά Αμπού Ταγκλίμπ Φανλ Αλάχ αλ-Γκαντανφάρ αλ-Χαμντανί, *Uddat al-Dawla Abu Taghlib Fadl Allah al-Ghadanfar al-Hamdani* (αραβ.: عدة الدولة أبو تغلب فضل الله ), συνήθως γνωστός απλώς με το *βασιλικό όνομα* (kunya) του ως **Αμπού Ταγκλίμπ**, ήταν ο 3ος Χαμδανίδης ηγεμόνας του εμιράτου της Μοσούλης, που περιλάμβανε το μεγαλύτερο μέρος της Τζαζίρα.

Η βασιλεία του ήταν ταραγμένη, καθώς χαρακτηρίστηκε από συγκρούσεις με ορισμένους από τους αδελφούς του, ανταγωνισμό με τους διάφορους κλάδους των Μπουγιδών για επιρροή στη Βαγδάτη, επιθέσεις της Ρωμαϊκής Αυτοκρατορίας υπό τον Ιωάννη Α΄ Τσιμισκή, και τη συμμετοχή του στην εξέγερση του Ρωμαίου στρατηγού Βάρδα Σκληρού. Οι σχέσεις του με τον Μπουγίδη εμίρη του Ιράκ, Ιζ αλ-Νταουλά Μπαχτιγιάρ, εναλλάσσονταν μεταξύ φιλικών και αντιπαράθεσης, αλλά αργότερα οι δύο τους σύναψαν συμμαχία, ειδικά καθώς ο Μπαχτιγιάρ αντιμετώπιζε προκλήσεις για την ίδια του την κυριαρχία. Το 978 η Τζαζίρα καταλήφθηκε από τους Μπουγίδες του Σιράζ υπό τον εξάδελφο του Μπαχτιγιάρ, Αντούντ αλ-Νταουλά, και ο Αμπού Ταγκλίμπ κατέφυγε στα ελεγχόμενα από τους Φατιμίδες μέρη της Συρίας. Εκεί προσπάθησε να εξασφαλίσει την κυβέρνηση της Δαμασκού και ενεπλάκη σε τοπικές αντιπαλότητες, που οδήγησαν στην ήττα του σε μάχη και την εκτέλεσή του στις 29 Αυγούστου 979.

μικρογραφία|300x300εσ|Γενεαλογικό δέντρο της δυναστείας των Χαμδανιδών.
[δεξιά|μικρογραφία|300x300εσ|Χάρτης της [Άνω Μεσοποταμία|Τζαζίρα (Άνω Μεσοποταμίας), της πατρίδας και της κύριας βάσης εξουσίας των Χαμδανιδών.]]
δεξιά|μικρογραφία|300x300εσ|Χάρτης του Ιράκ τον 9ο-10ο αι.

## Αναφορές

## Πηγές
* 
* 
* 
* 
* 
* 
* 
 
Κατηγορία:Χαμδανίδες
Χουσαΐν ιμπν Χαμντάν

Ο **Χουσαΐν ιμπν Χαμντάν ιμπν Χαμντούν ιμπν αλ-Χαρίθ αλ-Χαρίθ αλ-Ταγκλιμπί,** *Husayn ibn Hamdan ibn Hamdun ibn al-Harith al-Taghlibi* (αραβ.:  ) ήταν ένα από τα πρώτα μέλη της οικογένειας των Χαμδανιδών, ο οποίος διακρίθηκε ως στρατηγός του χαλιφάτου των Αββασιδών, και έπαιξε σημαντικό ρόλο στην άνοδο των Χαμδανιδών στην εξουσία μεταξύ των αραβικών φυλών στη Τζαζίρα.

Ο Χουσεΐν εισήλθε στην υπηρεσία του χαλιφικού κράτους το 895, και μέσω της συνεργασίας του με την κυβέρνηση του χαλιφικού κράτους, καθιερώθηκε μαζί με την οικογένειά του ως ηγέτης των Αράβων και των Κούρδων της Τζαζίρα, οδηγώντας τα στρατεύματά του σε επιτυχημένες εκστρατείες εναντίον των Καρματιανών, των Ντουλαφιδών και των Τουλουνιδών τα επόμενα χρόνια. Ως ένας από τους πιο διακεκριμένους στρατηγούς του χαλιφάτου των Αββασιδών, ανέβηκε σε εξουσία και επιρροή μέχρι το 908, όταν ήταν ένας από τους κορυφαίους συνωμότες στο αποτυχημένο πραξικόπημα κατά του Χαλίφη αλ-Μουκταντίρ. Αν και το πραξικόπημα απέτυχε και ο Χουσεΐν αναγκάστηκε να εγκαταλείψει την πρωτεύουσα, σύντομα εξασφάλισε χάρη, και υπηρέτησε ως κυβερνήτης στο Τζιμπάλ, όπου διακρίθηκε και πάλι σε στρατιωτικές επιχειρήσεις στο νοτιο-κεντρικό Ιράν. Περίπου το 911 διορίστηκε κυβερνήτης στη Μοσούλη, όπου παρέμεινε μέχρι την επανάσταση το 914/5, για λόγους που δεν είναι σαφείς. Ηττημένος και αιχμάλωτος το 916, φυλακίστηκε στη Βαγδάτη, όπου εκτελέστηκε το 918. Χάρη στην επιρροή του, η οικογένεια ανήλθε σε υψηλά αξιώματα, ξεκινώντας μία μακρά περίοδο, κατά την οποία η Μοσούλη και ολόκληρη η Τζαζίρα εκυβερνώντο από τους Χαμδανίδες. Οι ανιψιοί του, Νασίρ αλ-Νταουλά και Σαΐφ αλ-Νταουλά, συνέχισαν να ιδρύουν αυτόνομα εμιράτα στη Μοσούλη και το Χαλέπιο αντίστοιχα.
μικρογραφία|300x300εσ|Γενεαλογικό δέντρο της δυναστείας των Χαμδανιδών
[δεξιά|μικρογραφία|300x300εσ|Χάρτης της [Άνω Μεσοποταμία|Τζαζίρα (Άνω Μεσοποταμία ), της πατρίδας και της κύριας βάσης εξουσίας των Χαμδανιδών]]

## Αναφορές

## Βιβλιογραφία
* Canard, Marius (1971). "Ḥamdānids". In Lewis, B.; Ménage, V. L.; Pellat, Ch. & Schacht, J. (eds.). The Encyclopaedia of Islam, Second Edition. Volume III: H–Iram. Leiden: E. J. Brill. pp. 126–131. doi:10.1163/1573-3912_islam_COM_0259. OCLC 495469525.
* Canard, Marius (1971). "Ḥusayn b. Ḥamdān". In Lewis, B.; Ménage, V. L.; Pellat, Ch. & Schacht, J. (eds.). The Encyclopaedia of Islam, Second Edition. Volume III: H–Iram. Leiden: E. J. Brill. pp. 619–620. doi:10.1163/1573-3912_islam_SIM_2981. OCLC 495469525.
* Kennedy, Hugh (2004). The Prophet and the Age of the Caliphates: The Islamic Near East from the 6th to the 11th Century (Second ed.). Harlow: Longman. ISBN 978-0-582-40525-7.
 
Κατηγορία:Αββασίδες στρατηγοί
Αμπνταλάχ ιμπν Χαμντάν

Ο **Αμπούλ-Χαϋγιά Αμπνταλάχ ιμπν Χαμντάν***, Abu'l-Hayja Abdallah ibn Hamdan*, αραβ.:  (απεβ. το 929) ήταν ένα από τα πρώτα μέλη της δυναστείας των Χαμδανιδών, ο οποίος υπηρέτησε στο χαλιφάτο των Αββασιδών ως στρατιωτικός διοικητής και κυβερνήτης της Μοσούλης (το 905/06–913/14, το 914/15, και ξανά το 925–29). Εκτιμώμενος για τις ικανότητές του, συμμετείχε στις αυλικές δολοπλοκίες στη Βαγδάτη, και έπαιξε ηγετικό ρόλο στη σύντομη αιχμαλωσία του αλ-Καχίρ τον Φεβρουάριο του 929, κατά την οποία σκοτώθηκε. Οι γιοι του, Νασίρ αλ-Νταουλά και Σαΐφ αλ-Νταουλά, συνέχισαν να ιδρύουν τα εμιράτα των Χαμδανιδών στη Μοσούλη και το Χαλέπιο.
μικρογραφία|300x300εσ|Γενεαλογικό δέντρο της δυναστείας των Χαμδανιδών

## Απόγονοι
Ο γιος του αλ-Χασάν, περισσότερο γνωστός ως Νασίρ αλ-Νταουλά, κατάφερε να εξασφαλίσει την κυριαρχία στη Μοσούλη και στην Άνω Μεσοποταμία (Jazira), και ίδρυσε εκεί ένα σχεδόν ανεξάρτητο εμιράτο. Όπως και ο πατέρας του, ενεπλάκη στις αυλικές δολοπλοκίες της Βαγδάτης, και μάλιστα κατάφερε να πάρει τον έλεγχο της πόλης και του χαλίφη των Αββασιδών το 942, αλλά η επιτυχία δεν διήρκεσε.   Οι απόγονοί του κυβέρνησαν τη Μοσούλη μέχρι που αντικαταστάθηκαν από τους Ουκαϋλίδες το 990.   Ο νεότερος γιος του Αμπντάλα, Αλί, περισσότερο γνωστός ως Σαΐφ αλ-Νταουλά, θα συνέχιζε να ιδρύει το δικό του εμιράτο στο Χαλέπιο και τη βόρεια Συρία στα μέσα της δεκαετίας του 940, και έγινε διάσημος ως υπέρμαχος του Ισλάμ κατά της Ρωμαϊκής Αυτοκρατορίας, και ως προστάτης των τεχνών και των γραμμάτων στην αυλή του.   Οι Χαμδανίδες κυβέρνησαν το Χαλέπιο μέχρι το 1002.  

## Αναφορές

## Πηγές
* Bowen, Harold (1928). The Life and Times of ʿAlí Ibn ʿÍsà, ‘The Good Vizier’. Cambridge: Cambridge University Press. OCLC 386849.
* Canard, Marius (1971). "Ḥamdānids". In Lewis, B.; Ménage, V. L.; Pellat, Ch. & Schacht, J. (eds.). The Encyclopaedia of Islam, Second Edition. Volume III: H–Iram. Leiden: E. J. Brill. pp. 126–131. OCLC 495469525.
* Kennedy, Hugh (2004). The Prophet and the Age of the Caliphates: The Islamic Near East from the 6th to the 11th Century (Second ed.). Harlow: Longman. ISBN 978-0-582-40525-7.
* Kennedy, Hugh (2006). When Baghdad Ruled the Muslim World: The Rise and Fall of Islam's Greatest Dynasty. Cambridge, MA: Da Capo Press. ISBN 978-0-306-81480-8.
 
Κατηγορία:Αιχμάλωτοι πολέμου
Κατηγορία:Αββασίδες στρατηγοί
Θεοδάμας

μικρογραφία|Η σφραγίδα Μπατζαούρ, με την επιγραφή «Su Theodamasa».
**Ο Θεοδάμας** (~ ''1ος'' αιώνας) φαίνεται να ήταν Ινδοέλληνας ηγεμόνας στην περιοχή Μπατζαούρ της Γανδάρας, στο σύγχρονο Πακιστάν.

Δεν είναι γνωστά νομίσματα που να τον φέρουν, αλλά άφησε μια σφραγίδα, που φέρει το όνομά του σε γραφή Χαρόστι, η οποία βρέθηκε στην περιοχή Μπατζαούρ.

## Περιγραφή
Η επιγραφή στη σφραγίδα γράφει: «Su Theodamasa». Ως *Σ(ο)υ* εξηγείται ως ο πανταχού παρών βασιλικός τίτλος *Shau* των Κοσσανών («Σαχ», βασιλιάς), τίτλος που εμφανίστηκε και στην ελληνική εκδοχή του τον 1ο αιώνα στην μεταθανάτια έκδοση των νομισμάτων του Ερμαίου, που έκοψε ο Καδφίσης. Σε αυτά τα νομίσματα, η εμπρόσθια όψη είναι στα ελληνικά, *Βασιλεος Στιρος Συ Ερμαιοι,* που μεταφράζεται στην οπίσθια όψη στα χαρόστι ως *Maharajasa Rajarajasa Mahatasa Heramayasa*, «ο Μέγας Βασιλεύς, Βασιλεύς των Βασιλέων, Μεγάλος Ερμαίος».

Αν και μετά το 50 π.Χ. οι Ινδοέλληνες ηγεμόνες αντικαταστάθηκαν από τους Ινδοσκύθες και στη συνέχεια από τους Ινδοπάρθους, ο ελληνικός πολιτισμός διατηρήθηκε σε κάποιο βαθμό, όπως υποδεικνύεται από τους τύπους νομισμάτων ελληνικού τύπου, που υιοθέτησαν οι κατακτητές και την ανάπτυξη της ελληνοβουδιστικής τέχνης.

Φαίνεται ότι ορισμένες ελληνικές κοινότητες και πόλεις διατήρησαν επίσης κάποιο επίπεδο ανεξαρτησίας, αν και δεν είχαν το δικαίωμα να εκδίδουν νομίσματα, και ο Θεοδάμας μπορεί να ήταν ένας από τους τοπικούς ηγεμόνες τους.

## Δείτε επίσης

* Ελληνο-Βακτριανό Βασίλειο
* Αυτοκρατορία των Σελευκιδών
* Ελληνο-Βουδισμός
* Ινδο-Σκύθες
* Ινδοπαρθικό Βασίλειο
* Αυτοκρατορία των Κοσσανών

## Παραπομπές

## Πηγές

* *Οι Έλληνες στη Βακτρία και την Ινδία*, WW Tarn, Cambridge University Press

## Εξωτερικοί σύνδεσμοι

* Επιγραφή σφραγίδας του Θεοδάμαντα (Gandhari.org)
Κατηγορία:Έλληνες Βασιλείς Βακτρίας & Ινδίας
Σαΐντ αλ-Νταουλά

Ο **Αμπούλ-Φαντάλ Σαΐντ αλ-Νταουλά,** *Abu'l-Fada'il Sa'id al-Dawla* (αραβ.: ) ήταν ο 3ος Χαμδανίδης ηγεμόνας του εμιράτου του Χαλεπίου. Διαδέχθηκε τον πατέρα του Σαάντ αλ-Νταουλά το 991, αλλά καθ' όλη τη διάρκεια της βασιλείας του η πραγματική εξουσία βρισκόταν στα χέρια του πρώην θαλαμηπόλου του Σαάντ αλ-Νταουλά, Λουλού αλ-Καμπίρ, του οποίου την κόρη νυμφεύτηκε ο Σαάντ. Η βασιλεία του κυριαρχήθηκε από τις επανειλημμένες προσπάθειες του χαλιφάτου των Φατιμιδών να κατακτήσουν το Χαλέπιο, κάτι που αποτράπηκε μόνο με την παρέμβαση της Ρωμαϊκής Αυτοκρατορίας. Ο πόλεμος διήρκεσε μέχρι το 1000, όταν συνήφθη μία συνθήκη ειρήνης, που εγγυόταν τη συνέχιση της ύπαρξης του Χαλεπίου ως ουδέτερου κράτους μεταξύ των δύο δυνάμεων. Τελικά, τον Ιανουάριο του 1002, ο Σαάντ αλ-Νταουλά απεβίωσε, πιθανώς δηλητηριασμένος από τον Λουλού, και ο Λουλού ανέλαβε τον έλεγχο του Χαλεπίου στο όνομά του.
[δεξιά|μικρογραφία|300x300εσ|Γενεαλογικό δέντρο της [Χαμδανίδες|δυναστείας των Χαμδανιδών]]

## Αναφορές

## Πηγές
* 
* 
* 
* 
* 

Κατηγορία:Χαμδανίδες
Σαντ αλ-Νταουλά του Χαλεπίου

Ο Αμπούλ-Μααλί Σαρίφ, *Abu 'l-Ma'ali Sharif,* ευρύτερα γνωστός με τον τιμητικό τίτλο του **Σαντ αλ-Νταουλά**, Sa'd al-Dawla (αραβ.: ), ήταν ο 2ος ηγεμόνας του εμιράτου των Χαμδανιδών του Χαλεπίου, που περιλάμβανε το μεγαλύτερο μέρος της βόρειας Συρίας. Γιος του ιδρυτή του εμιράτου, Σαΐφ αλ-Νταουλά, κληρονόμησε τη θέση σε νεαρή ηλικία, και εν μέσω μίας μεγάλης επίθεσης του Ρωμαίου Αυτοκράτορα Νικηφόρου Β΄ Φωκά, ο οποίος μέσα σε δύο χρόνια κατέκτησε τα δυτικά τμήματα τού εμιράτου εκείνου, και κατέστησε το Χαλέπιο σε υποτελές κράτος. Αντιμετωπίζοντας πλήθος εξεγέρσεων και λιποταξιών μέχρι το 977, ο Σαντ δεν μπόρεσε καν να εισέλθει στην πρωτεύουσά του, η οποία βρισκόταν στα χέρια τού πρωθυπουργού τού πατέρα του, Καργκουγιά. Διατηρώντας στενές σχέσεις με τους Μπουγίδες, κατάφερε να αποκαταστήσει την εξουσία του σε μέρη της Τζαζίρα, αλλά η κυριαρχία του σύντομα αμφισβητήθηκε από την εξέγερση του κυβερνήτη του, Μπακτζούρ, ο οποίος υποστηρίχθηκε από τους Φατιμίδες της Αιγύπτου. Με τη σειρά του, ο Σαντ άρχισε να βασίζεται ολοένα και περισσότερο στη Ρωμαϊκή βοήθεια, αν και συνέχισε να κυμαίνεται στην υποταγή του μεταξύ της Κωνσταντινούπολης, των Μπουγιδών και των Φατιμιδών.
μικρογραφία|300x300εσ|Γενεαλογικό δέντρο της δυναστείας των Χαμδανιδών

### Συγκρούσεις με το Μπακτζούρ, τους Φατιμίδες και το Βυζάντιο
Η πρώτη του προσπάθεια να απελευθερωθεί από το βυζαντινό προτεκτοράτο, το 981, κατέληξε σε αποτυχία λόγω έλλειψης εξωτερικής υποστήριξης, όταν ένας βυζαντινός στρατός εμφανίστηκε μπροστά στα τείχη του Χαλεπίου για να επιβάλει τη συμμόρφωση.   Οι Φατιμίδες έπεισαν στη συνέχεια τον Μπατζούρ να δράσει: τον Σεπτέμβριο του 983, ο Μπατζούρ εξαπέλυσε επίθεση στο Χαλέπι με την υποστήριξη στρατευμάτων Φατιμίδων. Ο Σαάντ αλ-Ντάουλα αναγκάστηκε να ζητήσει βοήθεια από τον Βυζαντινό αυτοκράτορα Βασίλειο Β΄ και η πολιορκία λύθηκε από έναν βυζαντινό στρατό υπό τον Βάρδα Φωκά τον Νεότερο . Οι Βυζαντινοί στη συνέχεια προχώρησαν στη λεηλασία της Χομς τον Οκτώβριο. Η πόλη επέστρεψε στον έλεγχο των Χαμδανιδών, ενώ ο Μπατζούρ κατέφυγε στην περιοχή των Φατιμίδων, όπου ανέλαβε την ηγεσία της Δαμασκού .     Αποτελεί ένδειξη των τεταμένων σχέσεων μεταξύ του Σαάντ αλ-Ντάουλα και των «σωτήρων» του το γεγονός ότι μετά τη φυγή του Μπακτζούρ, υπήρξαν συγκρούσεις μεταξύ βυζαντινών και χαμδανιδικών στρατευμάτων, οι οποίες διευθετήθηκαν μόνο όταν ο χαμδανιδικός εμίρης συμφώνησε να καταβάλει διπλάσιο ετήσιο φόρο υποτέλειας, ύψους 20.000 χρυσών δηναρίων . 

## Αναφορές

## Βιβλιογραφία
* 
* 
* 
* 
* 
 
Κατηγορία:Χαμδανίδες
Αμπού Αμπνταλάχ αλ-Χουσαΐν ιμπν Νασίρ αλ-Νταουλά

Ο **Αμπού Αμπνταλάχ αλ-Χουσαΐν ιμπν Νασίρ αλ-Νταουλά,** *Abu Abdallah al-Husayn ibn Nasir al-Dawla,* ήταν Χαμδανίδης πρίγκιπας, ο οποίος μαζί με τον αδελφό του Ιμπραχίμ ήταν ο τελευταίος Χαμδανίδης ηγεμόνας της Μοσούλης το 989-990. Μετά την ήττα του από τους Κούρδους Μαρουανίδες και την κατάληψη της Μοσούλης από τους Ουκαϊλίδες, εισήλθε στην υπηρεσία του χαλιφάτου των Φατιμιδών.

## Ο βίος του
μικρογραφία|280x280εσ|Γενεαλογικό δέντρο της δυναστείας των Χαμδανιδών
Ο αλ-Χουσεΐν ήταν νεότερος γιος του ιδρυτή του εμιράτου των Χαμδανιδών της Μοσούλης, Νασίρ αλ-Νταουλά (βασ. 935–967 ).  Τον Νασίρ αλ-Νταουλά διαδέχθηκε ο γιος του Αμπού Ταγκλίμπ, ο οποίος έπρεπε να αντιμετωπίσει εξεγέρσεις του ετεροθαλούς αδελφού του Χαμντάν, και συγκρούσεις με τη Ρωμαϊκή Αυτοκρατορία και τον εμίρη του Ιράκ, Αντούντ αλ-Νταουλά των Μπουγιδών, ο οποίος τελικά κατέλαβε τη Μοσούλη το 978, και ανάγκασε τον Αμπού Ταγκλίμπ να φύγει στη Συρία.   Ο αλ-Χουσαΐν, ωστόσο, μαζί με τον αδελφό του Ιμπραχίμ, προφανώς υποτάχθηκαν στους Μπουγίδες, και εισήλθαν στην υπηρεσία τους,  ή πιθανώς κρατήθηκαν ως όμηροι στη Βαγδάτη. 

Κατά τη δεκαετία του 980 η Μοσούλη απειλήθηκε από τον Κούρδο αρχηγό Μπαντ ιμπν Ντουστάκ.  Χωρίς υποστήριξη από τη Βαγδάτη, ο τοπικός κυβερνήτης των Μπουγιδών στράφηκε στις τοπικές αραβικές φυλές των Μπανού Ουκαΐλ και των Μπανού Νουμαΐρ για βοήθεια.  Αυτό απείλησε τον έλεγχο της περιοχής από τους Μπουγίδες όσο και τους Κούρδους, και το 989 ο νέος εμίρης των Μπουγιδών, Μπαχά αλ-Νταουλά, επέτρεψε στους αδελφούς Χαμδανίδες να επιστρέψουν στη Μοσούλη, με την ελπίδα ότι οι τοπικοί δεσμοί τους θα κινητοποιούσαν την αντιπολίτευση εναντίον του Μπαντ, και θα κρατούσαν τις αραβικές φυλές υπό έλεγχο.  

Ο εγγονός του, Νασίρ αλ-Νταουλά ιμπν Χαμντάν, υπηρέτησε τους Φατιμίδες ως κυβερνήτης της Συρίας, πριν εμπλακεί στον εμφύλιο πόλεμο που σχεδόν διέλυσε το κράτος των Φατιμιδών στα τέλη της δεκαετίας του 1060. Κατέλαβε το Κάιρο, και μάλιστα προσπάθησε να εκθρονίσει τους Φατιμίδες και να αποκαταστήσει τη χώρα στην υποταγή των Αββασιδών, αλλά δολοφονήθηκε μαζί με τον αδελφό του το 1072/3. 

## Αναφορές

## Πηγές
* Busse, Heribert (2004) [1969]. Chalif und Grosskönig - Die Buyiden im Irak (945-1055) [Caliph and Great King - The Buyids in Iraq (945-1055)] (in German). Würzburg: Ergon Verlag. ISBN 3-89913-005-7.
* Canard, Marius (1971). "Ḥamdānids". In Lewis, B.; Ménage, V. L.; Pellat, Ch. & Schacht, J. (eds.). The Encyclopaedia of Islam, Second Edition. Volume III: H–Iram. Leiden: E. J. Brill. pp. 126–131. OCLC 495469525.
* Gil, Moshe (1997) [1983]. A History of Palestine, 634–1099. Translated by Ethel Broido. Cambridge: Cambridge University Press. ISBN 0-521-59984-9.
* Kennedy, Hugh (2004). The Prophet and the Age of the Caliphates: The Islamic Near East from the 6th to the 11th Century (Second ed.). Harlow: Longman. ISBN 978-0-582-40525-7.
 
Κατηγορία:Χαμδανίδες
Προφήτης Ηλίας (Όρος Καϊμακτσαλάν)

**Ο Προφήτης Ηλίας (Καϊμακτσαλάν)** είναι η υψηλότερη κορυφή του όρους Βόρας (Καϊμακτσαλάν), με υψόμετρο 2.524 μέτρα. Βρίσκεται στα Σύνορα Ελλάδας-Βόρειας Μακεδονίας και αποτελεί ένα από τα σημαντικότερα γεωγραφικά σημεία της οροσειράς.

Στην κορυφή βρίσκεται μικρό ορθόδοξο εκκλησάκι αφιερωμένο στον Άγιο Πέτρο, το οποίο λειτουργεί ως μνημείο για τους Σέρβους στρατιώτες που σκοτώθηκαν κατά τη Μάχη του Καϊμακτσαλάν το 1916, στο πλαίσιο του Α΄ Παγκοσμίου Πολέμου.

## Γεωγραφία
Η κορυφή Προφήτης Ηλίας βρίσκεται στον ορεινό όγκο του Βόρα (Καϊμακτσαλάν) και αποτελεί φυσικό σύνορο μεταξύ Ελλάδας και Βόρειας Μακεδονίας. Με υψόμετρο 2.524 μέτρα είναι η υψηλότερη κορυφή του βουνού και μία από τις υψηλότερες κορυφές της βόρειας Ελλάδας.

Η περιοχή χαρακτηρίζεται από αλπικό τοπίο, απότομες πλαγιές και έντονη χιονόπτωση κατά τους χειμερινούς μήνες. Η κορυφή αποτελεί δημοφιλή προορισμό για ορειβάτες και επισκέπτες της περιοχής.

## Ιστορία
Η κορυφή Καϊμακτσαλάν αποτέλεσε σημαντικό πεδίο συγκρούσεων στο Μακεδονικό Μέτωπο κατά τον Α΄ Παγκόσμιο Πόλεμο. Τον Σεπτέμβριο του 1916 πραγματοποιήθηκε η Μάχη του Καϊμακτσαλάν μεταξύ σερβικών και βουλγαρικών δυνάμεων για τον έλεγχο της κορυφής.

Μετά την κατάληψη της κορυφής από τον σερβικό στρατό κατασκευάστηκε μικρό εκκλησάκι αφιερωμένο στον Άγιο Πέτρο. Το εκκλησάκι λειτουργεί και ως οστεοφυλάκιο, όπου φυλάσσονται οστά Σέρβων στρατιωτών που σκοτώθηκαν κατά τη διάρκεια της μάχης.

## Μνημειακός χαρακτήρας
Το εκκλησάκι της κορυφής αποτελεί σημαντικό τόπο μνήμης για τη Σερβία. Κάθε χρόνο πραγματοποιούνται επισκέψεις και τελετές μνήμης για τους στρατιώτες που σκοτώθηκαν στη μάχη του 1916.

Η κορυφή αποτελεί επίσης σημείο ενδιαφέροντος για ορειβάτες και επισκέπτες που ενδιαφέρονται για την ιστορία του Μακεδονικού Μετώπου.

## Δείτε επίσης
* Βόρας
* Μάχη του Καϊμακτσαλάν
* Μακεδονικό Μέτωπο
* Σύνορα Ελλάδας-Βόρειας Μακεδονίας

## Παραπομπές

## Εξωτερικοί σύνδεσμοι
* Προφήτης Ηλίας (Καϊμακτσαλάν) – πληροφορίες για την κορυφή και το εκκλησάκι
* Kajmakčalan – πληροφορίες για την κορυφή
* [St. Peter's Church (Kajmakčalan)](https://en.wikipedia.org/wiki/St._Peter%27s_Church_(Kajmak%C4%8Dalan))
* Kajmakčalan – φωτογραφίες στο Wikimedia Commons

Κατηγορία:Κορυφές βουνών της Ελλάδας
Κατηγορία:Βόρας
Κατηγορία:Μνημεία Α΄ Παγκοσμίου Πολέμου
Κατηγορία:Ορθόδοξοι ναοί στην Ελλάδα
Νίκανδρος Μηλιόπουλος

Ο **Νίκανδρος Μηλιόπουλος** ήταν μουσικός παραγωγός και στέλεχος της ελληνικής δισκογραφίας. Υπήρξε γνωστός κυρίως για τη μακρόχρονη θητεία του ως διευθυντής παραγωγής και καλλιτεχνικός διευθυντής στην ιστορική δισκογραφική εταιρεία Columbia, με βάση την Ριζούπολη.

Θεωρείται από τους ανθρώπους που «έχτισαν» τη χρυσή εποχή της ελληνικής μουσικής βιομηχανίας, λειτουργώντας ως συνδετικός κρίκος ανάμεσα στους δημιουργούς και την παραγωγή . Σύμφωνα με τον Ζαμπέτα, ο Μηλιόπουλος καθόριζε τη "ζυγιά" (τον συνδυασμό των οργάνων) στην ηχογράφηση, συχνά επιβάλλοντας τη δική του αισθητική πάνω από αυτή των δημιουργών.

Η λαϊκή τραγουδίστρια Πόλυ Πάνου σε συνέντευξή της τον χαρακτήρισε αυστηρό, με τον Γρηγόρη Μπιθικώτση να της λέει πως η καριέρα της εξαρτάται από αυτή την ακρόαση που θα έδινε μπροστά του. Ταυτοχρόνως ανέφερε πως είχε διώξει τον Στέλιο Καζαντζίδη καθώς σύμφωνα με τον ίδιο η φωνή του έμοιαζε με τον Πρόδρομο Τσαουσάκη.

## Παραπομπές
Μελίχλωρο

μικρογραφία|Κεφάλι από το παραδοσιακό τυρί Μελίχλωρο.
Το **μελίχλωρο** (ή **μελίπαστο**) είναι ένα παραδοσιακό, ημίσκληρο τυρί της Λήμνου, παρασκευαζόμενο από αιγοπρόβειο γάλα. 

Χαρακτηρίζεται από συμπαγή υφή, πλούσια γεύση και ελαφρώς γλυκό άρωμα. Στραγγίζεται φυσικά σε σκιερούς, αεριζόμενους χώρους και ωριμάζει σε ξηρό περιβάλλον. Κατά την πρώτη φάση ωρίμανσης, το τυρί αποκτά μια ημίξηρη υφή και καθώς αρχίζει η αφυδάτωση, το τυρί σκληραίνει. Θεωρείται εξαιρετικό συνδυαστικά για ζυμαρικά, απλό συνοδευτικό, όσο και κατάλληλο τυρί για σαγανάκι.

## Παραπομπές
Κλάιβ (Άιοβα)

Το **Κλάιβ** () είναι πόλη στην πολιτεία της Άιοβα των Ηνωμένων Πολιτειών που διοικητικά υπάγεται στις κομητείες Ντάλας και Πολκ. Σύμφωνα με την απογραφή του 2020, ο πληθυσμός ήταν 18.601. Είναι μέρος της μητροπολιτικής περιοχής του Ντε Μόιν.  

Σύμφωνα με το Γραφείο Απογραφής των ΗΠΑ, η πόλη έχει έκταση 7,71 τετραγωνικά μίλια (19,97 km2), εκ των οποίων τα 7,59 τετραγωνικά μίλια (19,66 km2) είναι γη και τα 0,12 τετραγωνικά μίλια (0,31 km2) είναι νερό.

## Παραπομπές


 
Κατηγορία:Πόλεις στην κομητεία Ντάλας της Άιοβα
Κατηγορία:Πόλεις στην κομητεία Πολκ της Άιοβα
Γούντγουορντ (Άιοβα)

Το **Γούντγουορντ** () είναι πόλη στην πολιτεία της Άιοβα των Ηνωμένων Πολιτειών που διοικητικά υπάγεται στην κομητεία Ντάλας. Ο πληθυσμός ήταν 1.346 κατά την απογραφή του 2020.  Είναι μέρος της Μητροπολιτικής Στατιστικής Περιοχής Ντε Μόιν - Γουέστ Ντε Μόιν.

Σύμφωνα με το Γραφείο Απογραφής των ΗΠΑ, η πόλη έχει συνολική έκταση 2,46 τετραγωνικών μιλίων (6,37 km2), η οποία είναι εξ ολοκλήρου χερσαία.

## Παραπομπές


Κατηγορία:Πόλεις στην κομητεία Ντάλας της Άιοβα
Γουέστ Ντε Μόιν

Το **Γουέστ Ντε Μόιν** () είναι πόλη στην πολιτεία της Άιοβα των Ηνωμένων Πολιτειών. Το μεγαλύτερο μέρος της πόλης βρίσκεται στην κομητεία Πολκ, ένα μέρος της στην κομητεία Ντάλας και μικρά τμήματα εκτείνονται στις κομητείες Μάντισον και Γουόρεν. Σύμφωνα με την απογραφή του 2020, ο πληθυσμός της πόλης ήταν 68.723 κάτοικοι.  Το Γουέστ Ντε Μόιν είναι η δεύτερη πιο πυκνοκατοικημένη πόλη στην μητροπολιτική περιοχή του Ντε Μόιν και η έκτη πιο πυκνοκατοικημένη πόλη στην Αϊόβα.

Σύμφωνα με το Γραφείο Απογραφής των ΗΠΑ, η πόλη έχει έκταση 39,48 τετραγωνικά μίλια (102,25 km2), εκ των οποίων τα 38,59 τετραγωνικά μίλια (99,95 km2) είναι στεριά και τα 0,89 τετραγωνικά μίλια (2,31 km2) είναι νερό.

## Παραπομπές


Κατηγορία:Πόλεις στην κομητεία Ντάλας της Άιοβα
Κατηγορία:Πόλεις στην κομητεία Πολκ της Άιοβα
Γκράιμς (Άιοβα)

Το **Γκράιμς** () είναι πόλη στην πολιτεία της Άιοβα των Ηνωμένων Πολιτειών που διοικητικά υπάγεται στις κομητείες Πολκ και Ντάλας. Ο πληθυσμός ήταν 15.392 κατά την απογραφή του 2020.  Το Γκράιμς αποτελεί μέρος της μητροπολιτικής περιοχής Ντε Μόιν - Γουέστ Ντε Μόιν.
## Ιστορία
Το Γκράιμς ιδρύθηκε το 1881 και ενσωματώθηκε ως πόλη στις 7 Μαΐου 1894. Πήρε το όνομα της προς τιμήν του Τζέιμς Γ. Γκράιμς, πρώην γερουσιαστή των ΗΠΑ και τρίτο κυβερνήτη της Αϊόβα.

## Γεωγραφία
Σύμφωνα με το Γραφείο Απογραφής των ΗΠΑ, η πόλη έχει συνολική έκταση 11,87 τετραγωνικά μίλια (30,74 km2), εκ των οποίων τα 11,84 τετραγωνικά μίλια (30,67 km2) είναι γη και τα 0,03 τετραγωνικά μίλια (0,08 km2) είναι νερό.

## Παραπομπές


Κατηγορία:Πόλεις στην κομητεία Ντάλας της Άιοβα
Κατηγορία:Πόλεις στην κομητεία Πολκ της Άιοβα
Πρωτάθλημα πετοσφαίρισης Α2 εθνικής κατηγορίας γυναικών 1998-1999

Το πρωτάθλημα της **[[Α2 Εθνική Πετοσφαίρισης Γυναικών|Α2 Εθνικής κατηγορίας βόλεϊ γυναικών]]** για τη περίοδο **1998-99**, διεξήχθη σε έναν όμιλο με συμμετοχή 12 ομάδων. Η αγωνιστική περίοδος ξεκίνησε τον Οκτώβριο 1998. 

Ο πρωταθλητής **[[Α.Π.Σ. Αίας Ευόσμου]]** και ο δευτεραθλητής **[[Ηρακλής Θεσσαλονίκης (πετοσφαίριση γυναικών)|Ηρακλής Θεσσαλονίκης]]** ανέβηκαν απευθείας στην Α1 για την περίοδο 1999-2000.  

Η Σiρις Σερρών, ο Γ.Σ. Πετρούπολης, ο ΒΑΟ και ο Γ.Σ. Κοζάνης υποβιβάστηκαν στη Β' Εθνική.

## Κατάταξη
{|
|valign="top"|

* Βαθμολογικό σύστημα: Νίκη: 2 βαθμοί, Ήττα: 1 βαθμός
* Στις ισοβαθμίες η κατάταξη έγινε με βάση την διαφορά στα σετ και ακολούθως στη διαφορά συνολικών πόντων στο Πρωτάθλημα.
* Οι ομάδες μειώθηκαν σε 10 για την επόμενη σεζόν

## Β' Εθνική 1998-99
* Άνοδος από τη Β' Εθνική στην Α2 Περιόδου 1999-00
** Ε.Ο. Σταυρούπολης (1ος όμιλος)
** ΑΣ Κτησιφών Παιανίας (2ος όμιλος)

## Παραπομπές


## Πηγές
*YEARBOOKS ΤΗΣ ΕΠΕΣΘ 1999



1998 1999
Α2 Γυναικων
Α2 Γυναικων
Λιγνιτωρυχείο Μεγαλόπολης

μικρογραφία|Δορυφορική εικόνα Landsat 7 που δείχνει το ορυχείο σε σχέση με τη Μεγαλόπολη|285x285εσ
Το **Ορυχείο Μεγαλόπολης** είναι ένα μεγάλο ανοικτό ορυχείο λιγνίτη και άνθρακα που ανήκει στην Δημόσια Επιχείρηση Ηλεκτρισμού (ΔΕΗ) και ξεκίνησε τη λειτουργία του στις αρχές της δεκαετίας του 1970 μετά την ολοκλήρωση του Λιγνιτικού Κέντρου Μεγαλόπολης της ΔΕΗ. Εξορύχτηκαν περίπου 40 τ.χλμ. ή 40.000 στρέμματα, εκ των οποίων 25 έως 30 τ.χλμ. ή 25.000 έως 30.000 στρέμματα έχουν εξορυχτεί. Με χρονικό διάστημα 37 ετών, είναι το μεγαλύτερο ορυχείο στην Πελοπόννησο και τη νότια Ελλάδα και κατατάσσεται κοντά στο Αμυνταίο και μετά την Πτολεμαϊδα.

Ο άνθρακας μεταφέρεται στη δυτική πλευρά, ενώ οι δρόμοι που χρησιμοποιούνται αποκλειστικά από φορτηγά βρίσκονται στο κέντρο του ορυχείου.

Η εξόρυξη του λιγνίτη ωστόσο οδήγησε στην ερήμωση του οροπεδίου της Μεγαλόπολης εξαιτίας της καταστροφής πολλών οικισμών και της περιβαλλοντικής υποβάθμισης που οδήγησε τη γεωργία και την κτηνοτροφία της περιοχής σε παρακμή.

## Ιστορικό
Το ορυχείο άρχισε να λειτουργεί τη δεκαετία του 1970 και συνεχίζει να επεκτείνεται μέχρι και το κλείσιμο του Λιγνιτικού Κέντρου Μεγαλόπολης της ΔΕΗ, η ημερομηνία του οποίου δεν έχει ακόμη καθοριστεί. Το ορυχείο προκάλεσε τη μετακίνηση του οικισμού Ψαθίου Αρκαδίας 2 χλμ. ανατολικά, κοντά στη Μεγαλόπολη και το Ανθοχώρι. Επίσης, άλλαξε την πορεία του Αλφειού ποταμού προς τα νότια και δυτικά των ορυχείων, ο οποίος παλαιότερα διέσχιζε το Ψαθί, καθώς και ενός άλλου ποταμού στα βορειοανατολικά, ο οποίος τότε σχημάτιζε παραπόταμο στον Τριπόταμο, από όπου πήρε το όνομά του ο οικισμός. Η επέκταση του ορυχείου κατέστρεψε την Επαρχιακή Οδό Μεγαλόπολης-Βάστα, την Επαρχιακή Οδό Σπάρτης-Μεγαλόπολης και την Εθνική Οδό 7 προς τα νότια και ανατολικά, ενώ εκείνη την εποχή το ορυχείο έγινε το μεγαλύτερο σε ολόκληρη την Πελοπόννησο. Αργότερα άρχισαν να λειτουργούν τα ορυχεία στην Θωκνία και την Κυπαρίσσια. Χρόνια αργότερα, το ορυχείο είχε φτάσει στα όρια του οικισμού, καταλαμβάνοντας αγροτικές εκτάσεις, και επεκτάθηκε προς τα νότια, όπου σήμερα βρίσκεται κοντά στο δάσος και αναμένεται να φτάσει στη γραμμή της Επαρχιακής Οδού Τριποτάμου-Ανθοχωριού. Δεν θα επηρεάσει τον οικισμό του Τριποτάμου. Μέχρι να φτάσει κοντά στο Τριποτάμο, το εργοστάσιο παραγωγής ηλεκτρικής ενέργειας ενδέχεται να έχει κλείσει. Το κλείσιμο σημαίνει ότι η αύξηση του πληθυσμού θα σταματήσει.

## Δείτε επίσης

* Ενέργεια στην Ελλάδα

## Πηγές
* Το ορυχείο παρουσιάστηκε στην τηλεοπτική εκπομπή «Φωτόσφαιρα» στο ΕΤ1 της ΕΡΤ στις 7 Απριλίου 2006. ()
* 

## Παραπομπές

Κατηγορία:Δήμος Μεγαλόπολης
Κατηγορία:Ορυχεία στην Ελλάδα
Axios

Το **Axios** είναι αμερικανικός ειδησεογραφικός ιστότοπος με έδρα το Άρλινγκτον της Βιρτζίνια. Ιδρύθηκε το 2016 από τους πρώην δημοσιογράφους του Politico, Jim VandeHei, Mike Allen και Roy Schwartz. Το όνομα του ιστότοπου βασίζεται στην ελληνική λέξη "άξιος".

Τα άρθρα του Axios είναι συχνά σύντομα για να διευκολύνουν την γρήγορη ανάγνωση. Τα περισσότερα είναι μικρότερα από 300 λέξεις. Εκτός από τα άρθρα ειδήσεων, το Axios παράγει καθημερινά και εβδομαδιαία ενημερωτικά δελτία. 

Την 1η Σεπτεμβρίου 2022, η Cox Enterprises ολοκλήρωσε την εξαγορά του Axios.

## Παραπομπές


Κατηγορία:Ειδησεογραφικά πρακτορεία
Εθνική Επιτροπή για τη Διοίκηση της Γάζας

Η **Εθνική Επιτροπή για τη Διοίκηση της Γάζας** (Αραβικά: اللجنة الوطنية لإدارة غزة) είναι ένα μεταβατικό όργανο που έχει λάβει εντολή από τα Ηνωμένα Έθνη να διαχειρίζεται τις καθημερινές λειτουργίες της δημόσιας διοίκησης και της διοίκησης στη Λωρίδα της Γάζας μετά τον πόλεμο της Γάζας και το σχετικό ειρηνευτικό σχέδιο. Πρόκειται να διαδεχθεί την τρέχουσα κυβέρνηση της Χαμάς στη Γάζα. Η ΕΕΔΓ αποτελείται από ανεξάρτητους Παλαιστίνιους τεχνοκράτες και εποπτεύεται από το Συμβούλιο της Ειρήνης.

Με μέλη της ΕΕΔΓ να έχουν εκλεγεί και συμφωνηθεί από τις παλαιστινιακές παρατάξεις και να έχουν ελεγχθεί από το Ισραήλ, η ίδια η επιτροπή ξεκίνησε επίσημα τις εργασίες της στην Αίγυπτο στις 16 Ιανουαρίου 2026, με τον Αλί Σάαθ ως επικεφαλής επίτροπο. Ωστόσο, η ανάληψη της de facto διακυβέρνησης στη Γάζα από την ΕΕΔΓ έχει καθυστερήσει, καθώς το Ισραήλ εμποδίζει τα μέλη της επιτροπής να εισέλθουν στην περιοχή και τα αρχικά σχέδια για ταχεία μετάβαση της εξουσίας να έχουν αποτύχει.

## Παραπομπές


Κατηγορία:Προσωρινές κυβερνήσεις
Κατηγορία:Λωρίδα της Γάζας